Uy-joy kommunal xizmat koʻrsatish aʼlochisi

„Uy-joy kommunal xizmat koʻrsatish a’lochisi“ koʻkrak nishoni — mamlakatimiz aholisining uy-joy sharoitlarini yaxshilash, muhandislik kommunikatsiyalarini oʻz vaqtida sifatli qurish va ta’mirlash, ularning atrofidagi hududlarni obodonlashtirish, uy-joy kommunal xizmatlar koʻrsatish tashkilotlarining moddiy-texnika bazasini mustahkamlash va zamonaviy uskunalar bilan jihozlash ishlarida yuqori natijalarni qoʻlga kiritgan, soha rivojiga munosib hissa qoʻshgan fuqarolarni ragʻbatlantirish maqsadida ta’sis etilgan“Uy-joy kommunal xizmat koʻrsatish a’lochisi” koʻkrak nishonini ta’sis etish toʻgʻrisida Oʻzbekiston Respublikasi Vazirlar Mahkamasining qarori, 11.12.2018-yildagi 1004-son“UY-JOY KOMMUNAL XIZMAT KOʻRSATISH A’LOCHISI” KOʻKRAK NISHONI TA’SIS ETILDI. 

 Tavsifi 

 „Uy-joy kommunal xizmat koʻrsatish a’lochisi“ koʻkrak nishoni diametri 34 millimetrli doira shaklida boʻlib, mis qotishmasidan tayyorlanadi. Koʻkrak nishonining old tomoni pastki qismida quyosh nurlari fonida ikkita uy binosi koʻk rangda va muqobil elektr energiyasini anglatuvchi tomi va moʻrisi qizil rangda tasvirlangan. Uning orqasida koʻp xonadonli uy binolari ifodalangan boʻlib, binolarning romlari zarhallangan. Pastdan tepaga qalinlashib boruvchi radiusga ega boʻlgan yarim aylana Oʻzbekiston Respublikasi Davlat bayrogʻi ranglarida ishlangan.
 Koʻkrak nishonining aylanasi boʻylab zarhal hoshiya bilan oʻralgan oq emalli doirada balandligi 6 millimetr boʻlgan „UY-JOY KOMMUNAL XIZMAT KOʻRSATISH“ soʻzlari hamda pastdan ikkita sakkiz qirrali yulduz oʻrtasida „AʻLOCHISI“ soʻzlari yozilgan.
 Koʻkrak nishonining orqa tomoni markazida besh qatorda harflarning balandligi 2 millimetr boʻlgan „Uy-joy kommunal“, „xizmat koʻrsatish“, „sohasi rivojiga“, „qoʻshgan hissasi“, „uchun“ yozuvi joylashgan. Koʻkrak nishonining qalinligi 2,2 millimetr. Tasvirlar va yozuvlar qavariqdir.
 Koʻkrak nishoni old va orqa tomonlarining chetlari qavariq doira bilan oʻralgan. Koʻkrak nishoni halqa va ilmoqchalar yordamida toʻgʻri toʻrtburchak shaklidagi qadagʻichga ulangan.
 Qadagʻichning eni ― 26 millimetr, boʻyi ― 17 millimetrdan iborat. Qadagʻich eni 22 millimetrli shoyi lenta bilan qoplangan boʻlib, lentaning markazidan eni 6 millimetrli koʻk yoʻl oʻtgan. Uning har ikki tarafidan eni 1 millimetrli koʻk, eni 2 millimetrli yashil va eni 5 millimetr boʻlgan oq rangdagi yoʻllar tushirilgan. Qadagʻichning orqa tomoniga koʻkrak nishonini kiyimga taqib qoʻyish uchun toʻgʻnogʻich koʻrinishidagi moslama oʻrnatilgan.

 Manbalar 

 Havolalar  
 148 nafar xodim koʻkrak nishoni bilan taqdirlandi
 Uy-joy kommunal xizmat koʻrsatish xizmatining eng yaxshi xodimlari mukofotlanadi

Turkum:Oʻzbekiston koʻkrak nishonlari